**O HAIKU**

Haiku je tradicionalan japanski oblik poezije koja se proširila diljem svijeta. Smatra se najkraćim oblikom poezije na svijetu.

Haiku prikazuje iznimno koncentrirani moment prirode, koji je povezan s događajima u ljudskoj unutrašnjosti. Prvi stih haiku idealno ilustrira osnovnu sliku, atmosferu, osjećaje ili misli.

Haiku vrlo često sadrži riječi koje se odnose na određeno godišnje doba. Riječi se mogu odnositi na biljke ili životinje, ljude aktivnosti ili svečanosti. Tako npr. procvala japanska trešnja ukazuje na proljeće, ljiljani na ljeto, krizantema na jesen i repa na zimu.

-Haiku je trostih gdje stihovi imaju redom 5,7 i 5 slogova, ali to nije strogo pravilo, u modernom haiku bitno je da su prvi i treći stih kratki, a drugi dugi.

-Ukupno, haiku bi trebao imati između 12 i 20 slogova.

-Haiku je neposredni izraz pjesnikova doživljaja, pri čemu nije sudjelovalo razmišljanje, zaključivanje, poučavanje i slično.

-Haiku pjesnik uranja u predmet svoje pjesme te ne ističe svoje “ja”.

-Tema haiku pjesme najčešće je priroda i čovjek u njoj.

-Ljubav u značenju erosa , općenito nije predmet haiku poezije.

-Vrijeme u kojem se haiku događa je gotovo beziznimna sadašnjost- haiku je poezija “ovdje i sada”.

-Haiku nije aforizam, nije poslovica, nije minijatura, “pjesmičak”.

-Haiku ne smije biti kićen, nema rime, interpunkcije, velikih i malih slova…

-U pravilu, haiku nema naslov.

[**https://www.knjiznica-oroslavje.hr/brosura-haiku-kraj-mogile-2022.html**](https://www.knjiznica-oroslavje.hr/brosura-haiku-kraj-mogile-2022.html)

**Radost stvaranja!**